9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 633 της 9/13 Οκτ. 1982 (ΦΕΚ Α΄ 129) Υπαγωγή στην ασφάλιση του Ταμείου Επικουρικής Ασφαλίσεως Μισθωτών όλων των επικουρικά ανασφάλιστων της Χώρας. Άρθρ.1.-Στην ασφάλιση του Ταμείου Επικουρικής Ασφαλίσεως Μισθωτών υπάγονται όλα τα πρόσωπα τα οποία με βάση τις διατάξεις που ισχύουν κάθε φορά, ασφαλίζονται υποχρεωτικά στο ΙΚΑ ή σε άλλο φορέα κυρίας ασφάλισης μισθωτών και δεν υπάγονται για την ίδια απασχόληση στην ασφάλιση άλλου φορέα ή Κλάδου Επικουρικής Ασφάλισης. Σύμφωνα με την παρ. 5 άρθρ. 17 Νόμ. 1539/ 1985 (ΦΕΚ Α΄ 64) (Τόμ. 15Β, σελ.86, 55) τα πρόσωπα που ασφαλίζονται υποχρεωτικά στο άνω ταμείο μπορούν να αναγνωρίσουν σαν χρόνο πραγματικής ασφάλισης στο Ταμείο αυτό το χρόνο από την έναρξη υπαγωγής της κατηγορίας στην οποία ανήκουν στην ασφάλιση αυτού μέχρι την 31-1-1983, για δε την εξαγορά του χρόνου αυτού εφαρμόζονται οι διατάξεις του Π. Δ. 257/1983 (ανωτ. ως σχολιο στη σελ.2008, 281). Άρθρ.2.-Το Π. Δ/γμα αυτό αρχίζει να ισχύει από την 1η του τέταρτου μήνα μετά τη δημοσίευση του στην Εφημερίδα της Κυβερνήσεως. 